|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 27. decembrī** | **Nr. GND/2024/817** |
|  | **(protokols Nr.22; 67.p.)** |

**Par pašvaldības līdzfinansējumu biedrības “RKF distanču slēpošana” projektam**

Gulbenes novada pašvaldībā 2024.gada 17.oktobrī saņemts biedrības “RKF distanču slēpošana”, reģ.nr. 40008311306, iesniegums par pašvaldības līdzfinansējumu biedrības “RKF distanču slēpošana” LEADER programmā iesniegtajam projektam **“****Specifisku funkciju izpildei paredzētas tehnikas iegāde darbības attīstībai un vietējās kopienas stiprināšana, veicinot teritorijas sociālu, ekonomisku un ilgtspējīgu attīstību”** (dokumentu vadības sistēmā reģ.nr. GND/17.3/24/2086-B), kurā biedrība lūdz Gulbenes novada pašvaldību apsvērt iespēju līdzfinansēt 10-30% no projekta izmaksām, kas varētu būt no 2761,99 EUR (divi tūkstoši septiņi simti sešdesmit viens *euro* deviņdesmit deviņi centi) līdz 8285,97 EUR (astoņi tūkstoši divi simti astoņdesmit pieci *euro* deviņdesmit septiņi centi).

Projekta lielāko daļu izmaksu (ap 95%) veido specifiskas tehnikas iegāde, kas ir paredzēta slēpošanas trašu izveidei: jauns kvadricikls, kāpurķēžu sistēma, sniega lāpsta, sniega rullis, klasiskā stila slēpošanas trašu veidotājs, zāles pļāvējs, piekabe un piederumi. Projekta ietvaros iegādātā tehnika ļaus biedrībai veidot kvalitatīvas trases, kas bez maksas jebkurā diennakts laikā būs pieejamas visiem Gaujasrēveļu, Rankas pagasta un Gulbenes novada iedzīvotājiem, kā arī apmeklētājiem no citām Latvijas vietām un ārzemēm. Biedrība uzskata, ka šo trašu izveide un uzturēšana veicina aktīvu dzīvesveidu, stiprina vietējo kopienu, nodrošina kvalitatīvu laika pavadīšanas iespēju reģionā, veicina tūrismu. Projekta izmaksās ir iekļautas arī sabiedrisko attiecību un projekta sagatavošanas izmaksas.

2024.gada 27.novembrī Gulbenes novada pašvaldībā saņemts e-pasts no biedrības “RKF distanču slēpošana”, ka biedrība “SATEKA” ir izvērtējusi biedrības “RKF distanču slēpošana projekta iesniegumu “Specifisku funkciju izpildei paredzētas tehnikas iegāde darbības attīstībai un vietējās kopienas stiprināšana, veicinot teritorijas sociālu, ekonomisku un ilgtspējīgu attīstību” un pieņēmusi lēmumu, ka projekts atbilst sabiedrības virzītas vietējās attīstības (turpmāk – SVVA) stratēģijai, projektā plānotās darbības nav inovatīvas visā biedrības teritorijā, bet ir izpildījis SVVA stratēģijā noteiktos nosacījumus paaugstinātas atbalsta intensitātes saņemšanai vienā no biedrības “SATEKA” noteiktajiem kritērijiem paaugstinātas atbalsta intensitātes saņemšanai, un projektam ir iespēja pretendēt Lauku atbalsta dienestā uz finansējumu 80% apmērā no kopējām attiecināmām izmaksām. Projekta kopējās attiecināmās izmaksas ir 27619,90 EUR (divdesmit septiņi tūkstoši seši simti deviņpadsmit *euro* deviņdesmit centi), tajā skaitā publiskais finansējums 22095,92 EUR (divdesmit divi tūkstoši deviņdesmit pieci *euro* deviņdesmit divi centi) apmērā. Biedrībai “RKF distanču slēpošana” nepieciešams 20% līdzfinansējums no kopējām attiecināmām izmaksām.

2024.gada 9.decembrī Gulbenes novada pašvaldībā saņemts biedrības “RKF distanču slēpošana” e-pasts ar Lauku atbalsta dienesta 2024.gada 5.decembra lēmumu nr. 07.24.014977 par projekta iesnieguma apstiprināšanu.

Ņemot vērā iepriekš minēto, pamatojoties uz Pašvaldību likuma 4.panta pirmās daļas 7.punktu, kas nosaka, ka pašvaldībām autonomās funkcijas ir veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai, 5.panta 1.daļu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, kā arī ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav,Gulbenes novada pašvaldības dome NOLEMJ**:**

1. PIEŠĶIRT biedrības “RKF distanču slēpošana” projekta “Specifisku funkciju izpildei paredzētas tehnikas iegāde darbības attīstībai un vietējās kopienas stiprināšana, veicinot teritorijas sociālu, ekonomisku un ilgtspējīgu attīstību” īstenošanai **līdzfinansējumu 10 % apmērā** no attiecināmajām izmaksām 2761.99 EUR (divi tūkstoši septiņi simti sešdesmit viens euro deviņdesmit deviņi centi) apmērā.
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.

Gulbenes novada pašvaldības domes priekšsēdētājs A.Caunītis